Diari Oficial de la Generalitat Valenciana


Sumari del DOGV 6226, del 15-03-2010 (2010/2566)

RESOLUCIÓ de 25 de febrer de 2010, del director general de Farmàcia i Productes Sanitaris, del recurs de reposició 21/09, interposat per Teresa Carbonell Fornet en representació de José Mateu Vidal i altres, contra la resolució de 30 de setembre de 2009, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6226

Data del DOGV
:   15-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2566


Data del document
:   25-02-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * municipi
    * farmacologia
    * legislació

RESOLUCIÓ de 25 de febrer de 2010, del director general de Farmàcia i Productes Sanitaris, del recurs de reposició 21/09, interposat per Teresa Carbonell Fornet en representació de José Mateu Vidal i altres, contra la resolució de 30 de setembre de 2009, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població. [2010/2566]  
Vist el recurs potestatiu de reposició 21/09 interposat per Teresa Carbonell Fornet en representació de José Mateu Vidal i altres, davant del secretari autonòmic per a l'Agència Valenciana de Salut, contra la resolució, de 30 de setembre de 2009, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població, publicada en el DOCV 6.128, de 22 d'octubre de 2009, i examinats els següents   
Fets  
I. La resolució del secretari autonòmic per a l'Agència Valenciana de Salut de 30 de setembre de 2009, determina el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica. La resolució va determinar l'obertura en l'àmbit de la Comunitat Valenciana d'un total de 20 noves oficines de farmàcia distribuïdes en els municipis que figuren en l'annex de la resolució, i s'entén que no procedix l'obertura de noves oficines de farmàcia en els municipis i entitats locals menors que no figuren en l'esmentada relació.  
II. No conforme amb l'esmentada resolució, per Teresa Carbonell Fornet en representació de José Mateu Vidal i altres, s'interposa recurs potestatiu de reposició 21/09, en el qual sol·licita que es revoque la resolució recorreguda exclusivament pel que fa a la previsió continguda en l'annex per la qual s'autoritza l'obertura d'una oficina de farmàcia en la localitat de Torrent, però no pel que fa a les altres oficines de farmàcia l'obertura de les quals en diferents localitats de la Comunitat Valenciana autoritza la resolució.  
L'esmentat recurs es fonamenta en un error o omissió en el certificat emés pel cap del Servici d'Ordenació i Control del Medicament, que figura en l'expedient, referent a les oficines de farmàcia autoritzades i pendents d'obertura. S'hi al·lega que hi falta l'oficina de farmàcia autoritzada a Plácido Frasquet Barberá, mitjançant una resolució del director gerent de l'Agència Valenciana de Salut de data 13 de febrer de 2008.  
III. En el Diari Oficial de la Comunitat Valenciana es publica informació pública del tràmit d'al·legacions del recurs potestatiu de reposició número 21/09, interposat per Teresa Carbonell Fornet en representació de José Mateu Vidal i altres.  
Als anteriors fets s'apliquen els següents  
Fonaments jurídics  
I. Esta Agència Valenciana de Salut és competent per a resoldre el present recurs segons que disposen el Reial Decret 278/80, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; la Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny; el Decret 149/2001, de 5 d'octubre, del Consell de la Generalitat Valenciana, pel qual s'establix el procediment d'autorització de noves oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut; i la Llei 30 /1992, de 26 de novembre, i les seues modificacions.  
II. El present recurs potestatiu de reposició es fonamenta exclusivament en l'omissió en el certificat emés pel cap del Servici d'Ordenació i Control del Medicament, que figura en l'expedient de l'oficina de farmàcia autoritzada en el municipi de Torrent, mitjançant una resolució del director gerent de l'Agència Valenciana de Salut de data 13 de febrer de 2008, per la qual cosa s'ha procedit a consultar-ne els antecedents en la Direcció General de Farmàcia i Productes Sanitaris, vist que en execució de la Sentència del Tribunal Suprem de data 23 de febrer de 2007, es va dictar una resolució del director gerent de l'Agència Valenciana de Salut, de data 13 de febrer de 2008, per la qual s'autoritza Plácido Frasquet Barberá, per a l'obertura d'una nova oficina de farmàcia al municipi de Torrent, a l'empara del que disposa l'article 3.1. del Reial Decret 909/1978, de 14 d'abril, en virtut de la sol·licitud formulada per ell mateix en data 3 de gener de 1996, i vist que en el moment de dictar-se la resolució de 30 de març de 2009, del director general de Farmàcia i Productes Sanitaris, per mitjà de la qual s'inicia d'ofici l'expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general, la dita autorització es trobava plenament en vigor i en execució del tràmit de designació dels locals en què fer efectiva l'obertura. En conseqüència, al municipi de Torrent, han de computar-se 27 oficines de farmàcia i una població de 76.927 habitants, amb la qual cosa la proporció d'habitants/farmàcia basant-se en el mòdul general es troba ajustada, i no procedix l'autorització de noves oficines de farmàcia.  
En virtut dels fets i fonaments jurídics anteriors resolc:  
Estimar el recurs potestatiu de reposició 21/09 interposat per Teresa Carbonell Fornet en representació de José Mateu Vidal i altres, contra la Resolució de 30 de setembre de 2009, per la qual es determina el nombre de noves oficines de farmàcia necessàries per a oferir una adequada atenció farmacèutica a la població, publicada en el DOCV 6.128, de 22 d'octubre de 2009 exclusivament en l'aspecte de modificar l'annex de la resolució, de la qual se suprimix en la llista d'autoritzacions d'obertura de noves oficines de farmàcia la corresponent al municipi de Torrent.  
Que es notifique a les persones interessades esta resolució i que es publique amb l'advertència que posa fi a la via administrativa i que, en contra, poden interposar recurs contenciós administratiu en el termini de dos mesos, comptats a partir de l'endemà de la data de la notificació, conforme als articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 25 de febrer de 2010.- El secretari autonòmic per a l'Agència Valenciana de Salut: Luis E. Rosado Bretón.